CELEX: 32018R1472
Language: lv
Date: 2018-09-28 00:00:00
Title: Komisijas Regula (ES) 2018/1472 (2018. gada 28. septembris), ar ko attiecībā uz košenilu, karmīnskābi, karmīniem (E 120) groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu (Dokuments attiecas uz EEZ.)

3.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 247/1
               
            
         KOMISIJAS REGULA (ES) 2018/1472
         (2018. gada 28. septembris),
         ar ko attiecībā uz košenilu, karmīnskābi, karmīniem (E 120) groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu un 14. pantu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Komisijas Regula (ES) Nr. 231/2012 (2) nosaka Regulas (EK) Nr. 1333/2008 II un III pielikuma sarakstā norādīto pārtikas piedevu specifikācijas.
                  
               
                     (3)
                  
                  
                     Košenils, karmīnskābe, karmīni (E 120) ir viela, ko saskaņā ar Regulas (EK) Nr. 1333/2008 II pielikumu atļauts lietot par krāsvielu dažādos pārtikas produktos.
                  
               
                     (4)
                  
                  
                     Regulas (EK) Nr. 1333/2008 32. panta 1. punktā noteikts, ka visām pārtikas piedevām, kas Savienībā bijušas atļautas pirms 2009. gada 20. janvāra, Eiropas Pārtikas nekaitīguma iestāde (“Iestāde”) riska novērtēšanu izdara no jauna.
                  
               
                     (5)
                  
                  
                     Šajā nolūkā ar Komisijas Regulu (ES) Nr. 257/2010 (3) tika izveidota pārtikas piedevu atkārtotas novērtēšanas programma, un saskaņā ar minēto regulu krāsvielu atkārtotā novērtēšana bija jāpabeidz līdz 2015. gada 31. decembrim.
                  
               
                     (6)
                  
                  
                     2015. gada 18. novembrī Iestāde sniedza zinātnisku atzinumu par košenila, karmīnskābes, karmīnu (E 120) kā pārtikas piedevas atkārtotu novērtēšanu (4). Iestāde secināja, ka pašreizējā datu kopa nav pietiekama, lai varētu pārskatīt E 120 pieļaujamo diennakts devu (PDD), un ka detalizētās aplēses liecina, ka visām iedzīvotāju grupām eksponētība ir zem PDD. Tomēr Iestāde ieteica pārstrādāt pašreizējo nosaukumu “košenils, karmīnskābe, karmīni”, lai tas precīzāk atspoguļotu par pārtikas piedevu izmantoto materiālu, un atjaunināt specifikāciju attiecībā uz vērā neņemtā materiāla īpatsvaru, toksisko elementu maksimālo līmeni un olbaltumvielu savienojumu klātbūtni.
                  
               
                     (7)
                  
                  
                     Uz Regulas (EK) Nr. 1333/2008 10. panta 3. punkta pamata Savienības atļauto pārtikas piedevu saraksts būtu jāgroza saskaņā ar Eiropas Parlamenta un Padomes Regulā (EK) Nr. 1331/2008 (5) minēto procedūru.
                  
               
                     (8)
                  
                  
                     Regulas (EK) Nr. 1331/2008 3. panta 1. punktā noteikts, ka Savienības atļauto pārtikas piedevu sarakstu var atjaunināt pēc Komisijas iniciatīvas vai pēc pieteikuma saņemšanas.
                  
               
                     (9)
                  
                  
                     Tāpēc Regulas (EK) Nr. 1333/2008 II pielikumu un Regulas (ES) Nr. 231/2012 pielikumu ir lietderīgi grozīt.
                  
               
                     (10)
                  
                  
                     Pirms grozījumu piemērošanas būtu jāatvēl samērīgi ilgs laiks, lai pārtikas apritē iesaistītie uzņēmēji varētu sagatavoties jauno ar šo regulu noteikto prasību izpildei.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumā visas norādes uz vielu “E 120 Košenils, karmīnskābe, karmīns” aizstāj ar “E 120 Karmīnskābe, karmīns”.
         
         
            2. pants
            Regulas (ES) Nr. 231/2012 pielikumu groza saskaņā ar šīs regulas pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 23. oktobra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 28. septembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 16. lpp.
         
         
            (2)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
         
            (3)  Komisijas 2010. gada 25. marta Regula (ES) Nr. 257/2010, ar ko izveido programmu, lai atkārtoti novērtētu pārtikas piedevas, kas atļautas saskaņā ar Eiropas Parlamenta un Padomes Regulu (EK) Nr. 1333/2008 par pārtikas piedevām (OV L 80, 26.3.2010., 19. lpp.).
         
            (4)  EFSA Journal 2015; 13(11):4288.
         
            (5)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
      
      
         
            PIELIKUMS
            Regulas (ES) Nr. 231/2012 pielikumā ierakstu par vielu “E 120 Košenils, karmīnskābe, karmīns” aizstāj ar šādu:
            
               
                           “E 120 KARMĪNSKĀBE, KARMĪNS
                           
                        
                     
                           
                              Sinonīmi
                           
                        
                        
                           
                              CI Natural Red 4
                           
                        
                     
                           
                              Definīcija
                           
                        
                        
                           Karmīnskābi iegūst no košenila, kas sastāv no kaltētu kukaiņu (Dactylopius coccus Costa mātīšu) ķermeņu ekstraktiem uz ūdens, ūdens-spirta vai spirta bāzes.
                           Karmīni ir karmīnskābes alumīnija lakas, kurās karmīnskābes un alumīnija pieņemtā molārā attiecība ir 2:1.
                           Galvenā krāsviela ir karmīnskābe. Var saturēt arī nelielu daudzumu 4-aminokarmīnskābes, kas ir karmīnskābes aminētā forma.
                           Komerciālos ražojumos galvenā krāsviela karmīnskābe var būt kopā ar amonija, kalcija, kālija vai nātrija katjoniem (atsevišķi vai kombinācijās), un šie katjoni var būt arī pārākumā. Komerciāli ražojumi var saturēt arī minētajos kukaiņos esošo olbaltumvielu materiālu.
                        
                     
                           Krāsu indeksa numurs
                        
                        
                           75470
                        
                     
                           
                              Einecs numurs
                        
                        
                           Karmīnskābe: 215-023-3; karmīni: 215-724-4
                        
                     
                           Ķīmiskais nosaukums
                        
                        
                           7-β-D-glikopiranozil-3,5,6,8-tetrahidroksi-1-metil-9,10-dioksoantracēn-2-karbonskābe (karmīnskābe); karmīns ir hidratēts karmīnskābes alumīnija helāts.
                        
                     
                           Ķīmiskā formula
                        
                        
                           C22H20O13 (karmīnskābe)
                        
                     
                           Molmasa
                        
                        
                           492,39 (karmīnskābe)
                        
                     
                           Pamatviela
                        
                        
                           Karmīnskābes saturs ne mazāk kā 90 %; karmīnskābes saturs helātos ne mazāk kā 50 %
                        
                     
                           
                              Apraksts
                           
                        
                        
                           Sarkana līdz tumšsarkana irdena cietviela vai pulveris
                        
                     
                           
                              Identifikācija
                           
                        
                        
                            
                        
                     
                           Spektrometrija
                        
                        
                           Karmīnskābe
                           
                                        
                                    
                                    
                                       Maksimums amonjaka ūdens šķīdumā pie ≈ 518 nm
                                    
                                 
                                        
                                    
                                    
                                       Maksimums atšķaidītā sālsskābes šķīdumā pie ≈ 494 nm
                                    
                                 
                                        
                                    
                                    
                                       E 1 %/1 cm 139 maksimums pie aptuveni 494 nm atšķaidītā sālsskābē
                                    
                                 4-aminokarmīnskābe
                           
                                        
                                    
                                    
                                       Maksimums amonjaka ūdens šķīdumā pie 535 nm
                                    
                                 
                                        
                                    
                                    
                                       Maksimums atšķaidītā sālsskābes šķīdumā pie 530 nm
                                    
                                 
                                        
                                    
                                    
                                       E 1 %/1 cm 260 maksimums pie aptuveni 535 nm amonjaka ūdens šķīdumā, pH 9,5
                                    
                                 Komerciālos ražojumos karmīnskābi no tās amīna var atšķirt, izmantojot HPLC analīzi.
                        
                     
                           
                              Tīrība
                           
                        
                        
                            
                        
                     
                           Šķīdinātāju atliekas
                        
                        
                           Etanols:
                           Metanols:
                        
                        
                           ne vairāk kā 150 mg/kg
                           ne vairāk kā 50 mg/kg
                        
                     
                           Pelni (kopā)
                        
                        
                           Karmīnskābe:
                           Karmīni:
                        
                        
                           ne vairāk kā 5 %
                           ne vairāk kā 12 %
                        
                     
                           Proteīns (N × 6,25)
                        
                        
                           Karmīnskābe:
                           Karmīni:
                        
                        
                           ne vairāk kā 2,2 %
                           ne vairāk kā 25 %
                        
                     
                           4-aminokarmīnskābe
                        
                        
                           Ne vairāk kā 3 % attiecībā pret karmīnskābi
                        
                     
                           Atšķaidītā amonjakā nešķīstošas vielas
                        
                        
                           Karmīni: ne vairāk kā 1 %
                        
                     
                           Arsēns
                        
                        
                           Ne vairāk kā 1 mg/kg
                        
                     
                           Svins
                        
                        
                           Ne vairāk kā 1,5 mg/kg
                        
                     
                           Dzīvsudrabs
                        
                        
                           Ne vairāk kā 0,5 mg/kg
                        
                     
                           Kadmijs
                        
                        
                           Ne vairāk kā 0,1 mg/kg
                        
                     
                           
                              Mikrobioloģiskie kritēriji
                           
                        
                        
                            
                        
                     
                           
                              Salmonella spp.
                        
                        
                           Nekonstatē 10 g paraugā
                        
                     
                  
                     Šīs krāsvielas alumīnija lakas drīkst izmantot.
                  ”